 Fisáyọ Ajíṣọlá : Fisáyọ Ajíṣọlá, tí gbogbo ènìyàn tún mọ sí Freezon, jẹ ọmọ orílẹ-èdè Nàìjíríà tí ó ṣeré ìtàgé, model àti akọrin. Ó di ìlú mọọká látàrí ipa tí ó kó nínú eré ọlọsọọsẹ Jenifas Diary, pẹlú Fúnkẹ Akíndélé. Ó tún ma ń kópa nínú eré ọlọsọọsẹ This Life, Nectar, Shadows, Burning Spear, Circle of Interest àti The Story of Us ní orí ẹrọ amóhù-máwòrán. Ó kẹkọ gboyè àkọkọ nínú ìmọ Biochemistry láti ilé-ẹkọ Federal University of Agriculture, Abẹòkúta FUNAAB, ní Ìpínlẹ Ògùn.Wọn bí Fisáyọ ní Ìlú Èkó, àmọ ọmọ bíbí Ìlú Ayédùn ní Ìpínlẹ Èkìtì ni àwọn òbí rẹ. òun sì ni àbíkẹyìn àwọn ọmọ mẹtin tí àwọn òbí rẹ bí. Fisáyọ bẹrẹ eré-ìtàgé láti ìgbà tí ó ti wà ní ilé-ẹkọ girama Federal Government College FGC Òdoògbólú, ní Ìpínlẹ Ògùn . Ó dara pọ mọ Ilé-ẹkọ ìkọni ní eré ìtàgé ti Wale Adénúgà  PEFTI School ní inú oṣè kéje ọdún 2010, níbi tí ó ti kọ nípa eré orí-ìtàgé. Eré tí ó kọkọ sọọ di ìlú mọọká ni Nnena and Friends Show, nínú oṣè Kẹjọ ọdún 2010. Ó dá àjọ kan sílẹ nígbà tí ó wà ní ilé-ẹkọ Fásitì tí ó pè ní Jewel Empowerment Foundation pẹlú èrò láti mú Ìdàgbà-sókè bá àwọn ọdọ langba àti àwọn ògo wẹẹrẹ.Ó bẹrẹ iṣẹ eré-ìtàgé ní pẹrẹu ní ọdún 2011, tí ó sì kòpa ribiribi nínú àwọn eré ọlọsọọsẹ bí: Tinsel, Burning Spear àti Circle of interest. Ó sinmi díẹ lẹnu iṣẹ fúngbà díẹ láti lè gbájú mọ ẹkọ nígbà tí ó wọlé sí ilé-ẹkọ Fásitì ní ọdún 2011. Ó bẹrẹ.sí ń gbé eré tirẹ ná .jáde ní ọdún 2016, nígba tí ó kọkọ gbé eré sinimá bí Road to Ruin, pẹlú ìrànlọwọ àjọ rẹ tí ó dá sílẹ. Ó gbé eré yí jáde láti lè ta ìjọba orílẹ-èdè Nàìjíríà jí kí eọn lè ma pèsè iṣẹ gidi fún àwọn ọdọ langba tí wọn kẹkọọ gboyè ìmò ìjìnlẹ gbogbo. 